Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13390

b) Függőlegesen, az oldalirányú területen belül 7 foknál nagyobb magasságig, vagy a közzétett siklópálya szög (GPA) 1,75-szereséig azon vízszintes sík felett, amelynek a kiinduló pontja a Siklópálya Befogási Pontjánál (GPIP) van és 0,45 Siklópálya Szögig /GPA/ a vízszintes felett, vagy az olyan alacsonyabb szögig lefelé, ami 0,30 Siklópálya Szög /GPA/, ahogy szükséges ahhoz, hogy védelmezze a közzétett siklópálya befogási eljárást. Ezt a fedettséget kell alkalmazni a 30 m (100 láb) és a 3000 m (10000 láb) közötti küszöb feletti magasságban /HAT/. Megjegyzés. –A Leszállási Küszöb Pont / Látszólagos Küszöb Pont (LTP/FTP) és a Siklópálya Befogási Pont (GPIP) a ”B”- Függelék 3.6.4.5.1 pontjában került meghatározásra. 3.7.3.5.3.1.1 Ajánlás. – Az I. kategóriájú precíziós megközelítésnél a 3.7.3.5.4 pontban meghatározott adatsugárzást ki kell terjeszteni 3,7m-re (12 lábra) a futópálya felszíne felett. 3.7.3.5.3.1.2 Ajánlás. – Az adatsugárzás körkörös legyen, ha szükség van a tervezett alkalmazások támogatására. Megjegyzés. - Az I. kategóriájú precíziós megközelítéshez és a megközelítés függőleges vezetéssel (APV) szolgáltatásához szükséges fedettségre vonatkozó útmutató anyagát a ”D”- Melléklet 7.3 pontja adja meg. 3.7.3.5.3.2. A Föld-Bázisú Kiegészítő Rendszer /GBAS/ helymeghatározási szolgáltatás. A Föld-Bázisú Kiegészítő Rendszer /GBAS/ helymeghatározási szolgáltatás területének annak a területnek kell lennie, ahol az adatsugárzást lehet venni és a helymeghatározási szolgáltatás megfelel a 3.7.2.4 pont követelményeinek, valamint támogatja a megfelelően jóváhagyott üzemeltetéseket. Megjegyzés. – A helymeghatározási szolgáltatással kapcsolatos fedettségre vonatkozó útmutató anyagot a ”D”- Melléklet 7.3 pontja adja meg. 3.7.3.5.4 Adatsugárzási jellemzők Megjegyzés. – A részletes rádiófrekvenciás /RF/ jellemzők a ”B”- Függelék 3.6.2 pontjában kerültek meghatározásra. 3.7.3.5.4.1 Vivőhullám frekvencia. Az adatsugárzásra használatos rádiófrekvenciákat a 108-tól a 117,975 MHz-ig terjedő sáv rádiófrekvenciáiból kell kiválasztani. A legalacsonyabb kiosztható frekvenciának a 108,25 MHz-nek kell lenni, és a legmagasabb kiosztható rádiófrekvencia a 117,950 MHz kell, hogy legyen. A kiosztható frekvenciák közötti elkülönítés (csatorna-távolság) 25 kHz kell, hogy legyen.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes